b'\n_START_ARTICLE_\nAuguste de Montferrand\n_START_PARAGRAPH_\nAuguste de Montferrand (koko nimelt\xc3\xa4\xc3\xa4n Henri Louis Auguste Leger Ricard de Montferrand, ven. \xd0\x90\xcc\x81\xd0\xb2\xd0\xb3\xd1\x83\xd1\x81\xd1\x82 \xd0\x90\xcc\x81\xd0\xb2\xd0\xb3\xd1\x83\xd1\x81\xd1\x82\xd0\xbe\xd0\xb2\xd0\xb8\xd1\x87 \xd0\x9c\xd0\xbe\xd0\xbd\xd1\x84\xd0\xb5\xd1\x80\xd1\x80\xd0\xb0\xcc\x81\xd0\xbd, Avgust Avgustovit\xc5\xa1 Monferran; 24. tammikuuta 1786 Pariisin esikaupunki Chaillot \xe2\x80\x93 10. hein\xc3\xa4kuuta (J: 28. kes\xc3\xa4kuuta) 1858 Pietari) oli Ven\xc3\xa4j\xc3\xa4ll\xc3\xa4 toiminut ranskalainen arkkitehti. H\xc3\xa4nen ty\xc3\xb6ns\xc3\xa4 edustavat siirtym\xc3\xa4vaihetta my\xc3\xb6h\xc3\xa4isest\xc3\xa4 klassismista eklektismiin._NEWLINE_Montferrandin is\xc3\xa4 oli ratsastuksen opettaja ja isois\xc3\xa4 insin\xc3\xb6\xc3\xb6ri. H\xc3\xa4n opiskeli polyteknisess\xc3\xa4 koulussa sek\xc3\xa4 arkkitehtien Charles Percier\xe2\x80\x99n and Pierre Fontainen johdolla Pariisissa. Aleksanteri I kutsui Montferrandin Pietariin, jossa h\xc3\xa4n toimi hoviarkkitehtina vuodesta 1816 l\xc3\xa4htien. H\xc3\xa4nen merkitt\xc3\xa4vimpi\xc3\xa4 t\xc3\xb6it\xc3\xa4\xc3\xa4n ovat Iisakinkirkko, jonka rakentamista h\xc3\xa4n johti vuodesta 1818, sek\xc3\xa4 Palatsiaukion keskell\xc3\xa4 seisova Aleksanterin pylv\xc3\xa4s (1829\xe2\x80\x931834). Montferrand suunnitteli my\xc3\xb6s asuintaloja, Talvipalatsin sis\xc3\xa4tiloja ja johti Ni\xc5\xbeni Novgorodin markkina-alueen rakentamista 1850-luvulla.'